kardosdrur/scandi-wiki huggingface dataset:
Valdaj

Valdaj () er en russisk by og administrativt centrum i Valdajskij distriket i Novgorod oblast i Rusland. Byen er beliggende på den sydvestlige bred af Valdajsøen, den største af søerne i søsystemet i Valdajhøjderne nær motorvej M10, der forfinder Moskva og Sankt Petersborg. Ved folketællingen i 2010 havde byen en befolkning på 16.098 indbyggere.

Byen er i dag kendt for at huse et større bygningskompleks tilhørende Ruslands præsident.

Historie 
Byen nævnes første gang i en krønike fra 1495. På det tispunkt var byen en dels af Derevskaja Pjatina under Republikken Novgorod. Byen voksede, da der blev etableret veje, der forbandt Novgorod md det centrale Rusland og ved grundlæggelsen af Valdaj Iverskij klosteret i 1653, der blev et betydedne kulturelt centrum. Klosteret ligger på en af øerne i Valdajsøen.

Området blev under Peter den Stores reformer i begyndelsen af 1700-tallet lagt under Ingermanland guvernement, senere Sankt Petersborg guvernement og senere igen Novgorod guvernement. Med placeringen på vejen mellem Moskva og Sankt Petersborg blev Valdaj et vigtigt handelscentrum. Byen blev førende indenfor fremstilling af kirkeklokker og blev en vigtig pilgrimdestination.

Valdaj lå tæt ved østfronten under 2. verdenskrig, men blev aldrig besat af aksemagterne. Den 5. juli 1944 blev Valdayskij distriktet en del af det nye Novgorod oblast. Byen er administrativt centrum i Valdajskij distrikt.

Økonomi og transport 
Industrien i området er i vidt omfang baseret på skovdrift og fødevareindustri. Der er tillgie industri inden for optiske instrumenter og pumper.

Der er jernbaneforbindelse med godstog til Bologoje, Pskov og Kresttsy. Byen er tæt ved M10-motorvejen, der forbinder Moskva og Sankt Petersborg.

Kultur og turisme 

Valdaj er en populær turistdestination i centrum af Valdayskij nationalpark i den nordlige del af Valdajhøjderne.

Valdaj indeholder 43 kulturelle minder af føderal betydningog 74 genstande, der er klassificeret som værende af lokal kulturel og historisk betydning.

Residens for Ruslands præsident 
Tæt på byen ved bredden af Valdajsøen er opført en residens for Ruslands præsident. Bygningskomplekset er sikret og en stor del af søen er spærret af for sejlere og svømmere. Residensen var ofte besøgt af præsident Boris Jeltsin og er Vladimir Putins favoritsted. Stedet benævnes også Putins Datja. Komplekset blev opført i 1980 i sovjettiden.

Galleri

Referencer

Litteratur

Eksterne henvisninger 

 Officielt website for Valdaj 

Byer i Novgorod oblast
Loket

Loket (tjekkisk udtale: [ˈlokɛt] ; ) er en by i distriktet Sokolov i regionen  Karlovy Vary i Tjekkiet med omkring 3.100 indbyggere. Byen er kendt for Loket Slot, et gotisk slot fra det 12. århundrede. Den historiske bykerne er velbevaret og er beskyttet ved lov som bymonument.

Landsbyerne Dvory, Nadlesí og Údolí er administrative dele af Loket.

Etymologi 

Både Loket og Elbogen betyder "albue" på henholdsvis tjekkisk og tysk. Byen har fået sit navn på grund af, at byens centrum er omgivet på tre sider af floden Ohře (Eger), og flodens løb ligner her en albue.

Geografi 
Loket ligger omkring 6 kilometer  øst for Sokolov og 8 km  sydvest for Karlovy Vary. Den ligger for en stor del i Slavkovskoven, kun den nordvestlige del af byen strækker sig ind i Sokolov-bassinet . Det højeste punkt er bakken Zelenáč der er 707 meter over havets overflade.

Historie 
I anden halvdel af det 12. århundrede blev kongeslottet Loket bygget på et forbjerg i Ohře-flodens sving. Det plejede at blive kaldt "Nøglen til Kongeriget Bøhmen". Kort efter opstod en lille by, første gang nævnt i 1234, nedenfor slottet.

I begyndelsen af det 15. århundrede blev den kongelige by befæstet og forvandlet til et vigtigt omdrejningspunkt for den bøhmiske krone. I løbet af det 19. århundrede blev byen berømt for sin lokale porcelænsfabrik. Industriproduktionen var dog placeret i de omkringliggende byer.

Byen var en del af det østrigske imperium indtil 1918, i Falkenau 18. distrikt (en af de 94 "Bezirkshauptmannschaften" i Bøhmen).

Fra 1938 til 1945 var det en af kommunerne i Sudeterland. I 1945 blev den tyske befolkning fordrevet i henhold til Beneš-dekreterne. I slutningen af det 20. århundrede gennemgik slottet en komplet genopbygning og blev efterfølgende åbent for offentligheden.

Kultur 
Loket er vært for en årlig operafestival, som finder sted i et udendørs amfiteater med slottet som kulisse. Festivalen, kaldet Loketské kulturní léto ("Loket Kultursommer"), blev etableret i 2000. Amfiteatret har en kapacitet på 1.800 siddende tilskuere.

Seværdigheder 

Det mest besøgte historiske monument i byen er det romanske Loket Slot. Under  Huset Luxemburg tjente slottet som en midlertidig bolig for medlemmer af den kongelige familie. Under 30-årskrigen blev det erobret og plyndret af svenske tropper. Det forladte slot brændte ned i 1725 og blev ombygget til et regionalt fængsel i 1822.

Referencer 

 
 Tourist Information Centre 

Byer i Tjekkiet
Byer i Karlovy Vary
Sokolov

Sokolov (tjekkisk udtale: [ˈsokolof], indtil 1948 Falknov nad Ohří; ) er en by i regionen Karlovy Vary i Tjekkiet med omkring 22.000 indbyggere.

Inddeling 
Landsbyerne Hrušková og Novina og området af den tidligere landsby Vítkov er administrative dele af Sokolov.

Etymologi 
Betydningen af det oprindelige tyske navn Falkenau var "falkens randskov", det oprindelige tjekkiske navn Falknov blev skabt ved transskription af det tyske navn. En legende fortæller at det var relateret til ridder Sebastians, som siges at have været grundlæggeren af byen,  hobby, som var falkejagt. Efter 2. verdenskrig, da det var kutyme at ændre navne af tysk oprindelse, blev byen omdøbt til Sokolov. Ifølge kommunistisk propaganda på det tidspunkt, var navnet ikke relateret til en falk (dvs. sokol på tjekkisk), men til slaget ved Sokolovo, hvor tjekkoslovakiske soldater havde kæmpet sammen med sovjetiske soldater på østfronten i 2. verdenskrig.

Geografi 
Sokolov ligger omkring 16 km  sydvest for Karlovy Vary. Den ligger hovedsageligt i Sokolov-bassinet. Den østlige del af kommunens område strækker sig ind i Slavkovskoven og omfatter Sokolovs højeste punkt, bakken Zelený močál der er 797 meter over havet. Floden  Ohře (Eger) løber gennem byen.

I den østlige udkant af byen ligger Michal-søen, en kunstig sø skabt af oversvømmelser af tidligere kulbrud. Den har et areal på 30 ha og tjener til rekreative formål.

Historie 

Den første skriftlige omtale af Sokolov er fra 13. april 1279 under navnet Falkenau/ Falknov. Byen var ejet  af de adelige familier Nothaft og senere Schlick. Familien Schlick byggede her et lille slot, som blev ombygget og udvidet i det 16. århundrede.

Efter Slaget ved Det Hvide Bjerg fik familien Nostitz Sokolov. Under Trediveårskrigen blev byen og slottet gentagne gange afbrændt. I det 18. århundrede skete der en stor udvidelse af byhåndværk og humledyrkning.

Indtil 1918 var byen en del af Østrig-Ungarn, leder af Falkenau/ Eger distrikt, der var en af de 94 Bezirkshauptmannschaften i Bøhmen. I 1919 blev byen, der var en del af det tyske sprogområde, udråbt til en del af Republikken Tysk-Østrig, men blev kort efter en del af Den Første Tjekkoslovakiske Republik .

Fra 1938 til 1945 var byen annekteret af Nazityskland og administreret som en del af Reichsgau Sudetenland. Under 2. verdenskrig var der ved Falkenau en underlejr til koncentrationslejren Flossenbürg. Lejren ved Falkenau blev erobret af den amerikanske 1. infanteridivision den 6. maj 1945. Næsten hele byens befolkning, som er tyskere, blev fordrevet efter 1945.

Økonomi 
Regionen er kendt for minedrift af brunkul. Den største arbejdsgiver  i byen er Sokolovská uhelná, et stort tjekkisk mineselskab.

Referencer 

 
 Regional Tourist Portal 

Byer i Tjekkiet
Byer i Karlovy Vary
Rumble

Rumble kan henvise til 

 Rumble (Link Wray), et stykke instrumentalmusik fra 1958
 Rumble (virksomhed), en amerikansk virksomhed

Se også 
 The Rumble in the Jungle, en boksekamp i 1974 mellem Muhammad Ali og George Foreman
 Royal Rumble, et pay-per-view-show inden for wrestling
Eastbourne International 2024

Eastbourne International 2024 er en tennisturnering, der bliver spillet udendørs på græsbaner i Devonshire Park i Eastbourne, Storbritannien i perioden . - . juni 2024. Det er den 47. udgave af Eastbourne International, og turneringen er del af WTA Tour 2024 i kategorien WTA 500 samt ATP Tour 2024 i kategorien ATP 250.

Præmier 

Den samlede præmiesum for turneringen andrager , hvilket er en stigning på ? % i forhold til året før.

Damesingle

Hovedturnering 

I hovedturneringen deltog 48 spillere, der var fordelt på:
 38 spillere, der havde kvalificeret sig i kraft af deres placering på WTA's verdensrangliste pr.  2024 (fire uger før turneringens start).
 4 spillere, der havde modtaget et wildcard (markeret med WC).
 6 spillere, der kvalificeret sig til hovedturneringen fra kvalifikationsturneringen (markeret med Q).

Efter starten på kvalifikationen meldte ??? af de direkte kvalificerede spillere afbud, hvilket gav plads til ??? lucky losere fra kvalifikationen (markeret med LL).

Resultater

Kvalifikation 

Kvalifikationen havde deltagelse af 24 spillere, der spillede om de sidste seks ledige pladser i hovedturneringen. ??? af de 24 spillere deltog på grundlag af et wildcard.

Kvalifikanter 

Følgende seks spillere kvalificerede sig til hovedturneringen.

Lucky losere 

Følgende spillere gik videre til hovedturneringen som lucky losere:

Resultater

Herresingle

Hovedturnering 

I hovedturneringen deltog 28 spillere, der var fordelt på:
 25 spillere, der havde kvalificeret sig i kraft af deres placering på ATP's verdensrangliste pr.  2024 (seks uger før turneringens start).
 3 spillere, der havde modtaget et wildcard (markeret med WC).
 4 spillere, der kvalificeret sig til hovedturneringen fra kvalifikationsturneringen (markeret med Q).

Efter starten på kvalifikationen meldte ??? af de direkte kvalificerede spillere afbud, hvilket gav plads til ??? lucky losere fra kvalifikationen (markeret med LL).

Resultater

Kvalifikation 

Kvalifikationen havde deltagelse af 16 spillere, der spillede om de sidste fire ledige pladser i hovedturneringen. ??? af de 16 spillere deltog på grundlag af et wildcard.

Kvalifikater 

Følgende fire spillere kvalificerede sig til hovedturneringen

Lucky losere 

Følgende spillere gik videre til hovedturneringen som lucky losere.

Resultater

Damedouble 

Turneringen havde deltagelse af 16 par, der fordelte sig på:
 15 par, der havde kvalificeret sig i kraft af deres placering på WTA's verdensrangliste.
 et par, der havde modtaget et wildcard (markeret med WC).

Resultater

Herredouble 

Turneringen havde deltagelse af 16 par, der fordelte sig på:
 14 par, der havde kvalificeret sig i kraft af deres placering på ATP's verdensrangliste.
 to par, der havde modtaget et wildcard (markeret med WC).

Resultater

Eksterne henvisninger 
 ATP Tour - Eastbourne 
 WTA - Eastbourne 
 LTA - Viking International Eastbourne

Noter 

2024
WTA Tour 2024
ATP Tour 2024
Jerrishøj Skov

Jerrishøj Skov (dansk) eller Jerrishoer Holz (tysk) er et skovområde beliggende vest for landsbyen Jerrishøj på det midtslesvigske gestlandskab i Sydslesvig. I administrativ henseende hører skoven under Jerrishøj Kommune i Slesvig-Flensborg kreds i den nordtyske delstat Slesvig-Holsten. I den danske tid indtil 1864 hørte området under Eggebæk Sogn i Ugle Herred (Flensborg Amt, Slesvig/Sønderjylland).  

Skoven er første gang nævnt 1607. Fra de tidligere vidtstrakte skovområder på gesten er der nu kun rester (såsom også Frørup Skov og Hanved Skov) tilbage, hvorfor de er af stor landskabspolitisk betydning. Vest for skoven løber Jerrisbækken ned mod syd, hvor den munder ud i Trenen.

Noter 

Skove i Sydslesvig
Adhisaya Manithan

Adhisaya Manithan er en indisk film fra 1990 af Velu Prabhakaran.

Medvirkende 
Nizhalgal Ravi som Ravi
Ajay Rathnam som John
Gautami som Ganga
Chitra som Kousalya
Kovai Sarala som Urmila
Chinni Jayanth som Majunu
Kapil Dev som Gupta
Kuyili som Lynda

Referencer

Eksterne henvisninger 

 

Indiske film fra 1990
Aggiramudu

Aggiramudu er en indisk film fra 1990 af S. S. Ravichandra.

Medvirkende 
Venkatesh som Aggi Ramudu & Vijay (Dual role)
Gautami som Malli
Amala som Manasa
Sharada som Justice Janaki Devi
Satyanarayana som Sarpabhushan Rao
Allu Rama Lingaiah som Tatarao
Kota Srinivasa Rao

Referencer

Eksterne henvisninger 

 

Indiske film fra 1990
Nejdek

Nejdek (tjekkisk udtale: [ˈnɛjdɛk] ; ) er en by i distriktet Karlovy Vary i regionen  Karlovy Vary i Tjekkiet med omkring 7.600 indbyggere.

Inddeling 

Landsbyerne Bernov, Fojtov, Lesík, Lužec, Oldřichov, Pozorka, Suchá, Tisová og Vysoká Štola er administrative dele af Nejdek.

Etymologi 
Navnet stammer fra tysk neue Decke, altså "nyt omslag",  afledt af det nyligt overdækkede tag på borgtårnet.

Geografi 
Nejdek ligger omkring 13 km  nordvest for Karlovy Vary  ved floden  Rolava i den vestlige del af Ertsbjergene. Det højeste punkt er bjerget Tisovský vrch der er 977 moh.

Historie 
Nejdek blev grundlagt omkring 1250 omkring en tinmine. Den første skriftlige omtale af Nejdek er fra 1340. Minen havde en gylden æra i det 14.–16. århundrede, og her oplevede byen sin største ekspansion. Fra 1446 til 1602 var den ejet af familien Schlick. Under deres styre begyndte man også at bryde jernmalm, og der blev etableret smelteværker og hammermøller i området.

I 1602–1633 var Nejdek-godset ejet af familien Collon, og der fandt en voldsom genkatolisering sted. I denne periode rejste mange indbyggere, og der var et fald i minedriften.

I det 19. århundrede blev byen industrialiseret. Der blev etableret jernværk og spinderi. I 1899 blev jernbanen Karlovy Vary-Johanngeorgenstadt sat i drift.

Seværdigheder 

Det romansk-gotiske tårn er det vigtigste monument i Nejdek. Det er en rest af et slot, som blev bygget omkring 1250 for at beskytte en handelsrute. Det var beboet indtil 1790. I dag fungerer tårnet som klokketårn og rummer en sjælden renæssanceklokke.

Sankt Morten-kirken (Saint Martin) blev første gang nævnt i 1354. Den lille gotiske kirke blev ombygget og udvidet flere gange, dens nuværende udseende med rokokoudstyr er fra 1755-1756.

Referencer 

 

Byer i Tjekkiet
Byer i Karlovy Vary
Agneekaal

Agneekaal er en indisk film fra 1990 af Mustan Alibhai Burmawalla og Abbas Alibhai Burmawalla.

Medvirkende 
 Jeetendra som Vijay
 Raj Babbar som SP Jagdishan "Zanjeerwala"
 Madhavi som Bharati
 Aasif Sheikh som Aadesh
 Sonu Walia som  Mary D'Souza
 Tinu Anand som Mr. D'Souza
 Kiran Kumar som DSP Anand Saxena 
 Sadashiv Amrapurkar som Gulabchand Jhakotia

Referencer

Eksterne henvisninger 

 

Indiske film fra 1990
Agneepath

Agneepath er en indisk film fra 1990 af Mukul S. Anand.

Medvirkende 
Amitabh Bachchan som Vijay Deenanath Chauhan 
Master Manjunath
Mithun Chakraborty som Krishnan Iyer M.A.
Madhavi som Mary Mathew
Danny Denzongpa som Kancha Cheena 
Neelam Kothari som Siksha Chauhan
Goga Kapoor som Dinkar Rao
Alok Nath som Deenanath Chauhan

Referencer

Eksterne henvisninger 

 

Indiske film fra 1990
Dramafilm fra Indien
Skalná

Skalná (tjekkisk udtale: [ˈskalnaː]; indtil 1950 Vildštejn, ) er en by i distriktet Cheb i regionen Karlovy Vary i Tjekkiet med omkring 1.900 indbyggere.

Inddeling 
Landsbyerne Kateřina, Starý Rybník, Vonšov og Zelená er administrative dele af Skalná.

Etymologi 
Det oprindelige tyske navn Wildstein (dvs. "vild klippe") er højst sandsynligt afledt af byens beliggenhed på et klippefyldt forbjerg og fra overfloden af vildt i skovene. Det tjekkiske navn Vildštejn blev skabt ved transskription. Efter 2. verdenskrig blev byen omdøbt til Skalná (fra skála, altså "klippe").

Geografi 
Skalná ligger omkring 10 km nord for Cheb og 35 km vest for Karlovy Vary, på grænsen til Tyskland.

Den østlige del af kommunens område ligger i Cheb-bassinet, og den vestlige del ligger i Fichtel-bjergene. Det højeste punkt er bakken Lužský vrch som er 606 meter over havets overflade.

Historie 
Den første skriftlige omtale af Vildštejn er fra 1224. Bosættelsen blev grundlagt omkring 1200 omkring Vildštejn Slot. Det var ejet af forskellige adelige familier, især af huset Gumerauer (1439-1524), af familien Wirsberg (1531-1590'erne), der skrev historie ikke kun som røvere, men også som bygherrer af en ny kirke og et renæssanceslot, og af familien Trauttenberg (1590'erne–1799).

I 1950 blev kommunens navn ændret til Skalná.

Seværdigheder 

Det romanske Vildštejn Slot blev grundlagt i 1166. Det var beboet indtil 1800-tallet, hvor det blev omdannet til et malteri. I dag er det et museum.

Soos Nationale Naturreservat har tilnavnet "Tjekkisk Yellowstone". Det er en omfattende tørvemose og hede, hvor en lang række mineralkilder og ren kuldioxid springer ud i form af mofettas. Der er en uddannelsessti, der fører langs bunden af en tørlagt sø, som tidligere havde saltvand.

Johannes Døberens Kirke var oprindeligt en gotisk bygning grundlagt af Den Teutoniske Orden, første gang nævnt i 1320. I 1705–1709 blev den genopbygget i barokstil. 

I Starý Rybník er der et slot og ruiner af et gotisk slot.

Referencer 

 

Byer i Tjekkiet
Byer i Karlovy Vary
Ajooba

Ajooba er en indisk film fra 1990 af Shashi Kapoor og Gennadi Vasilyev.

Medvirkende 
Amitabh Bachchan som Shehzada Ali / Ajooba
Rishi Kapoor som Hassan
Dimple Kapadia som Rukhsana Khan 
Sonam som Shehzadi Henna 
Shammi Kapoor som Sultan / Peer Baba
Saeed Jaffrey som Ameer Khan / Baba
Sushma Seth som Zarina Khan
Ariadna Shengelaya som Malika

Referencer

Eksterne henvisninger 

 

Indiske film fra 1990
Sovjetiske film fra 1990
Akkare Akkare Akkare

Akkare Akkare Akkare er en indisk film fra 1990 af Priyadarshan.

Medvirkende 
 Mohanlal som Ramdas  
 Sreenivasan som Vijayan
 M. G. Soman som Krishnan Nair IPS / Akira Kurosawa
 Mukesh som Surendran
 Maniyanpilla Raju som Gopi 
 Nedumudi Venu som Sivadasa Menon
 Parvathy som Sethulakshmi
 Sukumari

Referencer

Eksterne henvisninger 

 

Indiske film fra 1990
Komediefilm fra Indien
Alice (film)

Alice er en amerikansk film fra 1990 af Woody Allen.

Medvirkende 
 Mia Farrow som Alice Jansen Tate
 Rachel Miner
 Kristy Graves
 Joe Mantegna som Joe Ruffalo
 William Hurt som Doug Tate
 Blythe Danner som Dorothy
 Laurie Nayber
 June Squibb som Hilda

Referencer

Eksterne henvisninger 

 

Amerikanske film fra 1990
Romantiske komediefilm fra USA
Alienator

Alienator er en amerikansk film fra 1990 af Fred Olen Ray.

Medvirkende 
 Jan-Michael Vincent
 John Phillip Law som Ward Armstrong  
 Ross Hagen som Kol  
 Teagan Clive som Alienator
 Dyana Ortelli som Orrie  
 Jesse Dabson som Benny  
 Dawn Wildsmith som Caroline  
 P. J. Soles som Tara

Referencer

Eksterne henvisninger 

 

Amerikanske film fra 1990
Sidste skrig - live i KB-Hallen

Sidste skrig - live i KB-Hallen er et livealbum fra det danske rockband Malurt. Det blev optaget under en koncert i KB Hallen i 2022 og udgivet samme år.

Spor 
 "Tilbage Til Byen" - 4:21
 "CPR" - 2:46
 "Sidste Station" - 3:53
 "Black-Out" - 4:00
 "Stormsoldater" - 3:19
 "Sort Søndag" - 4:37
 "Som Et Lyn" - 5:26
 "Mød Mig i Mørket" - 3:30
 "Vindueskigger" - 3:40
 "Spøgelser" - 3:49
 "Neonsolen" - 5:42
 "Kold Krig" - 3:00
 "Den Eneste I Verden" - 5:57
 "Lev Stærkt" - 5:40
 "Superlove" - 5:15
 "De Vildeste Fugle" - 4:26
 "Hey Hey, My My" - 3:29
 "Vi Ses Igen" - 4:4

Referencer

Eksterne henvisninger 
 

Malurt-album
Album fra 2022
Livealbum
Dräxlmaier

Fritz Dräxlmaier GmbH & Co. KG eller Dräxlmaier Group er en tysk underleverandør til bilindustrien med hovedkvarter i Vilsbiburg, Bayern. Den familieejede virksomhed blev etableret i 1958. De udvikler og producerer elektriske systemer og paneler til motorkøretøjer.

Referencer 

Fremstillingsvirksomheder fra Tyskland
Etableret i 1958
Marischal Museum

Marischal Museum var et museum i Aberdeen, Skotland, der var specialiseret i antropologi og genstande fra kulturer i hele verden. Museet var en del af University of Aberdeen, og var indrettet på Marischal College, i en nygotisk bygning, der skulle være en af de største granitbygninger i verden. Det lukkede i 2008 grundet ombygninger, og i stedet åbnede man det langt mindre King's Museum for at lade offentligheden for adgang til en del af samlingen på Marischal Museum, der i dag blot driver universitets samling og er åben for forskere.

Referencer

Eksterne henvisninger 

Aberdeen
Museer i Skotland
Museer etableret i 1786
Ophørt i 2008
Mann+Hummel

Mann+Hummel GmbH er en tysk producent af væske- og filtersystemer med hovedkvarter i Ludwigsburg, Baden-Württemberg. De er underleverandører til primært bilindustri og producerer bl.a. luftfiltre, udsugningssystemer og kabineluftfiltre.

Adolf Mann og Erich Hummel, forretningsførere for beklædningsvirksomheden Bleyle, erhvervede sig filterafdelingen i Mahle i 1941 og navngav den Filterwerk Mann+Hummel GmbH.

Referencer 

Fremstillingsvirksomheder fra Tyskland
Etableret i 1941
Queen's Gallery (Edinburgh)

Queen's Gallery er et kunstgalleri i Edinburgh, Skotland. Det er en del af Palace of Holyroodhouse -komplekset. Det åbnede i 2002 med deltagelse af dronning Elizabeth 2., og udstillet værker fra Royal Collection.

Museet er åben for offentligheden. Bygningen er en listed building i kategori B.

Se også 
 Queen's Gallery på Buckingham Palace

Referencer

Eksterne henvisninger 

Museer i Edinburgh
Museer etableret i 2002
Kunstmuseer i Skotland
Alex Kirsch

Alex Kirsch (født 12. juni 1992 i Luxembourg) er en cykelrytter fra Luxembourg, der er på kontrakt hos .

Referencer

Eksterne henvisninger 

 
 
 

Mandlige cykelryttere fra Luxembourg
Juan Pedro López

Juan Pedro López (født 31. juli 1997 i Lebrija) er en cykelrytter fra Spanien, der er på kontrakt hos .

Referencer

Eksterne henvisninger 

 
 

Mandlige cykelryttere fra Spanien
Vonsbæk

Vonsbæk (tysk: Wonsbek) er en landsby i Sønderjylland med mindre end 200 indbyggere, beliggende ca. 9 km nordøst for Haderslev og ca. 14 km syd for Hejlsminde. Landsbyen hører til Haderslev Kommune og ligger i Region Syddanmark.

Vonsbæk ligger i Vonsbæk Sogn. I kanten af Præsteskoven, lige nord for Haderslev Fjord, ca. 1 km syd for byen findes Vonsbæk Kirke.

I Kleinbanens tid havde byen station ved Gymosevej, 1½ km vest for byen.

Eksterne henvisninger

Lokaliteter i Haderslev Kommune
Valsbæk

Valsbæk (dansk) eller Wallsbek (tysk) er et vandløb i det nordlige Sydslesvig syd for den dansk-tyske grænse. Åen udspringer et sted ved hedemoserne ved Frøslev Sand/Frøslev Plantage, løber derfra mod syd, krydser den dansk-tyske grænse, har tilløb af Nørre- og Sønderbæk, og drejer ved Valsbøl mod sydvest hen imod Skovlund. Ved Skovlund løber Valsbækken sammen med Medenå og fortsætter som Skovlund Å (Skovlund Møllestrøm), som udmunder i Soholm Å. Valsbækken danner på dens ovre løb grænsen mellem kommunerne Hanved (Hanved Sogn, Vis Herred, tidl. Flensborg Amt) og Valsbøl (Valsbøl Sogn, Vis Herred, tidl. Flensborg Amt) i øst og Østerby (Medelby Sogn, Kær Herred, tidl. Tønder Amt) i vest. Bækken var altså tidligere grænseskel mellem Vis- og Kær Herred i Sønderjylland.

Navnet er en ellipse for Valsbøl Bæk.

Noter 

Vandløb i Sydslesvig
SEW-Eurodrive

SEW-Eurodrive GmbH & Co KG er en tysk producent af fremdriftsteknik og fremdriftsautomatisering med hovedkvarter i Bruchsal, Baden-Württemberg. I 2021 havde de over 20.000 ansatte og en omsætning på 3,6 mia. euro.

SEW-Eurodrive producerer transmissioner, motorer, kraftoverførsler og omformerteknik i forskellige størrelser.

Virksomheden er grundlagt som Süddeutschen-Elektromotoren-Werke i 1931.

Referencer 

Fremstillingsvirksomheder fra Tyskland
Etableret i 1931
Zollner Elektronik

Zollner Elektronik AG er en tysk producent af elektronik (EMS) med hovedkvarter i Zandt, Bayern. De har afdelinger i Tyskland, Ungarn, Rumænien, Kina, Tunesien, USA, Schweiz, Costa Rica og Hongkong. 

Den familieejede virksomhed fabrikerer elektronik på kontrakt for virksomheder indenfor industrielektronik, baneteknik, bilindustri, medicinteknik, med flere.
Virksomheden er etableret af Manfred Zollner sen. i 1965.

Referencer 

Elektronikvirksomheder fra Tyskland
Etableret i 1965